சாட்சி: என்னுடைய பெயர் மஸ்ரி, நான் எகிப்தில் வாழ்கிறேன். ஒரு இளவயது முஸ்லிமாக நான் ஒரு இஸ்லாமிய தீவிரவாத அமைப்பில் இடம்பெற்றிருந்தேன். என்னுடைய குழுவின் அங்கத்தினர்கள் தங்கள் கொள்கையில் மட்டுமல்ல, நடைமுறையிலும் தங்கள் எதிரிகளை வெறுத்துக் கொலைசெய்கிறார்கள் என்பதை நான் அறிந்தபோது அதிர்ச்சியடைந்தேன். ஆகவே அப்படிப்பட்ட கூட்டத்திலிருந்து விலகிவிட ஒரு சந்தர்ப்பத்தை எதிர்பார்த்துக் காத்திருந்தேன். அவர்களில் பெரும்பாலானவர்கள் அரசாங்கத்தினால் கைதுசெய்யப்பட்டபோது எனக்கு அந்த வாய்ப்புக் கிடைத்தது. இதன்பிறகு நான் முழுவதும் குழப்பம் அடைந்தவனாகப் போதைப் பொருட்களைப் பயன்படுத்த ஆரம்பித்தேன். ஒருநாள் எனக்குப் பல்வலி ஏற்பட்ட காரணத்தினால் ஒரு கிறிஸ்தவ மருத்துவரைக் காணச்சென்றேன். அவர் என்னுடைய சூழ்நிலையைப் புரிந்துகொண்டு எனக்கு மூன்று காரியங்களைச் செய்தார். அவை என்னுடைய வாழ்க்கையை மாற்றியமைத்தது. அவர் என்னோடு நேரம் செலவு செய்யும்படி தன்னுடைய மருத்துவமனையைப் பூட்டினார். அவர் கிறிஸ்தவர் என்பதால் அவரை நான் அவமதித்தபோதிலும் அன்று இரவு முழுவதும், அதிகாலை 5 மணிவரை என்னுடைய பிரச்சனைகள் அனைத்தையும் செவிகொடுத்துக் கேட்டார். நான் உயிர்வேதியியல் படித்திருந்த காரணத்தினால் அவருடைய மருத்துவமனையில் வேலைசெய்யும்படி தன்னுடைய சந்தோஷமான அணுகுமுறையினால் அமர்த்திக்கொண்டார். அதற்குப் பிறகு கிறிஸ்துவினுடைய இறைவனின் மூன்று குணாதிசயங்கள் இவருடைய வாழ்க்கையில் வெளிப்பட்டதை நான் உணர்ந்துகொண்டேன். ஒரு இரவு முழுவதும் என்னுடைய பிரச்சனைகளுக்குச் செவிகொடுத்ததன் மூலமாக அவருடைய எதிரியாகிய என்மீது தன்னுடைய அன்பைக் காண்பித்தார். அவர் ஒரு அங்கீகரிக்கப்பட்ட மருத்துவராக இருந்தும் என்னுடைய பிரச்சனைக்காக தனது மருத்துவமனையை மூடிவிட்டதால் தன்னுடைய தாழ்மையை வெளிப்படுத்தினார். தன்னுடைய மகிழ்ச்சியான மனநிலையினால் என்னை தன்னுடைய மருத்துவ மனையில் வேலைக்கு அமர்த்தினார். என்னுடைய கேள்விகளுக்குப் பதிலளிக்கக்கூடிய கிறிஸ்தவ அறிஞர்களிடம் என்னை அறிமுகம் செய்துவைத்தார். தன்னுடைய எதிரிகளை நேசித்து, தாழ்மையுள்ளவராயிருந்து, தன்னுடைய மகிழ்ச்சியை மற்றவர்களுக்குப் பகிர்ந்தளிக்கும் கிறிஸ்துவை, இன்று நான் அருகிலும் தூரத்திலும் இருக்கும் முஸ்லிம்களுக்கு அறிமுகம் செய்கிறேன்.